Контрастите на Катар в прегръдката на пустинята и блясъка на Доха 

АВТОРСКА ПРОГРАМА И АВТОРСКИ ТУРОВЕ
Oт София: 20.03-26.03.2027 г.

6 нощувки/7 дни
Катар е една от онези магнетични дестинации, които  сякаш изпълват сетивата с мълчаливото очарование на златната пустиня и в същото време пренася човека в бъдещето сред ултралуксозни хотели, смарт градове и отново в необяснима хармония събужда топлото чувство от усмивките, гостоприемството, вкусната храна. 
Този път ви представяме авторската ни програма с престой в Al Samriya - комплекс с невероятна красота разположен на територията на имението на един от най-богатите шейхове на Катар, чичо на самият Емир. Хотелът залага отново на контраст - традиционен арабски стил с ултрамодерно и луксозно обзавеждане, минимализъм и пищност събрани на едно място.

Програмата е разделена на две части:

· 2  нощувки в луксозен замък в пустинята AL SAMRIYA разположен на територията на  имението на един от най-богатите шейхове на Катар. 2 богати закуски и вечери. Посещение на частния музей на Шейх Фейсал с допълнителна възможност за езда на арабски коне.
· 4  нощувки в сърцето на столицата Доха – EMBASSY SUITES BY HILTON 4* - само на 7-8 мин пеша от емблематичния пазар Су Укаиф и на 10 мин пеша от смарт района Мшейреб. Хотелът предлага просторни стаи и всички съвременни удобства, прекрасният външен басейн ви предлага отлични условия за летни бани през март.
· Едно неповторимо автентично преживяване, което ще ви пренесе в пустинята в имението Al Samriya Hotel Authograph Collection 5*, нощите и дните на Шехерезада ще оживеят за вас, ще бъдете заобиколени от автентична архитектура и дизайн, въздуха ще бъде наситен с ориенталски аромати, усмихнати и учтиви домакини ще ви обгрижват и всичко което пожелаете ще бъде сбъднато. Неслучайно националният отбор на Португалия избира AlSamriya за престой по време на Световното Първенство по Футбол’22 и самият Кристиано Роналдо се е наслаждавал на имението.

· Ще посетим частна конна база с възможност за езда на арабски коне, както и ще се насладим на впечатляващия частен музей на съседа ни по имение Шейх Фейсал, притежаващ най-богатата лична колекция в света на артефакти и ценни предмети. Ще имате и невероятната възможност да разгледате със специално осигурен достъп внушителната колекция на Шейха от автомобили, която в изложбената зала наброява над 600 автомобила, а иначе автомобилите от колекцията му са над 1500.
· Така неусетно ще напуснем този безметежен рай в пустинята и ще се отправим към бляскавия лукс на космополитна Доха и ще се настаним в EMBASSY SUITES BY HILTON 4*.
· Ще направим красива и незабривима обиколка на столицата Доха, ще посетим стария пазар Сук Уакиф, ще надникнем в обитанията на гвардейските камили и арабските коне, ще посетим пазара за ловни соколи и пазара за сувенири и арабски аромати. Ще ви покажем и един от най-новите „умни” райони на Доха, наречен Мшейреб. После ще ви потопим в приказната атмосфера на културното селище Катара и ще завършим 4-часовата ни разходка на изкуствения остров Перлата. Прекрасна възможност да запечатате белите луксозни яхти и златния блясък на острова.
Специалната ни програма „Контрастите на Катар” ще разкрие в пълнота романтичната душа на катарския народ, гостоприемството, човешката топлота, мъдростта и в същото време модерната мисъл, превърнала това пустинно емирство в истински рай.
ПРОГРАМА ПО ДНИ:
20.03.2027 г.: 
· Отпътуване от Летище София с Турски Авиолинии в 16:00 ч., кацане в Истанбул в 18:30 ч., от Истанбул към Доха полета е в 20:35 ч. и каца в Доха в 00:45 ч.  . Отпътуване за Al Samriya Hotel 5*, настаняване, вечеря сух пакет и нощувка.
21.03.2027г.: 
· Закуска.

· 10:30 ч – Посещение на частния музей на Шейх Фейсал, както специално осигурен достъп до личната му колекция от автомобили. Ще се потопим в богатата душевност на този изтъкнат ценител на изкуството и световната история, който от ранна детска възраст започва попълването на своята колекция, която към днешна дата се определя, като най-богатата и голяма частна колекция в света. (включен в цената)
· 13:00 ч. – Прибиране в хотела и възможност за слънчеви бани край басейна, почивка или възможност за допълнителни активности – Езда на коне в имението на шейха.
16:00 – 17:00 ч. - За тези от вас, които желаят да направят разходка с езда на кон в имението, това става с предварителна заявка – 20 дни преди отпътуване, срещу допълнително заплащане – 48 EUR/ 95 лв. на човек. 

Важно: Лицата, които ще яздят трябва да имат навършени 18 г. и да бъдат с тегло до 85 кг.
· 19:30 ч. – 22:00 ч. – Вечеря и нощувка.
29.11.2026: 
· Закуска и почивка или възможност за допълнителен тур.
Допълнителен тур 1: 
09:30 – 13:30 ч. ПОСЕЩЕНИЕ НА ЗООЛОГИЧЕСКАТА ГРАДИНА И ЕДИН ОТ ПЪРВИТЕ И НАЙ-ГОЛЕМИ ЗЕЛЕНИ ПАРКОВЕ В КАТАР – АЛ КХОР.

Днес ви предлагаме една релаксираща разходка до един от най-първите и най-големи зелени паркове в Катар, където истински ще се заредите сред зелени алеи с повече от 300 животни. Ще посетим и Панда Парк, където ще се забавлявате с едни от най-спокойните животни на планетата, а именно пандите. Преди обаче да стигнем до това пълно с живот място ще спрем за фото пауза до стадиона Ал Бейт, който беше част от Световното Първенство по Футбол 2022 г. и със сигурност ще ви изненада и впечатли с изключително нетипичната си визия.
Цена на човек: 96 EUR /188 лв. 

***Минимум туристи за провеждане на тура – 10
· 19:30 ч. – 22:00 ч. Вечеря и нощувка.
22.03.2027: Закуска и напускане на хотела. 

· Закуска и напускане на хотела. 
· ОБЗОРЕН ТУР НА ДОХА с българско говорящ гид (включен в цената)
Турът ни ще започне с разходка през новият район Мшейреб, разположен в историческия център на Доха – най-„умният“ район в света, изграден на база на най-новите екологични технологии. Ще продължим тура ни на стария емблематичен пазар Сук Уакиф (Souq Wakif). Традиционен пазар с безброй малки магазинчета, където ще откриете всичко от керамични ръчно изработени изделия, подправки, арабски сладкиши и парфюми, традиционни облекла и класически сувенири. Продължаваме с преминаване през Новият център на Доха с впечатляващите небостъргачи, района наречен Уест Бей и пешеходната крайморска алея „Корниш“. Неусетно ще се озовем пред Културното Селище Катара, където местните са се постарали да създадат място за култура, красота, зелени градини, алеи за разходки, прекрасни ресторанти и кафенета, както и център на много и различни по рода си събития. След това ще се отправим към Перлата или The Pearl, изкуствен остров във формата на наниз от перли, който всъщност е един от най-лускозните райони на Доха, а е зъздаден в този си вид, за да напомня за миналото на катарския народ. В миналото катарците са били беден пустинен народ, който се е изхранвал най-вече с риболов и добив на морски перли. Тук на това красиво място ще видите различна архитектура във всяка перла от наниза, ще видите красива марина с луксозни яхти. Едно привлекателно място за разходки и вкусно похапване. 

· Трансфер до EMBASSY SUITES BY HILTON 4*, настаняване в хотела и свободно време или възможност за допълнителен тур:
Допълнителен тур 1:  15:30 – 19:30 ч. ПОГЛЕД КЪМ МОДЕРНИЯ СВЯТ ПРЕЗ ОЧИТЕ НА АРАБСКАТА РОМАНТИКА. Един тур, който ще ви потопи в изящнта архитектура, автентичния романтичен и приказен свят на Ориента и Катарския народ, който е вплел супер модерни дизайни в острови, музеи и пристанища. Ще започнем с След това ще се отправим към т.нар. Старо Пристанище или по-известно в Катар, като MINA District, което днес е напълно реновирано и едно от най-красивите и предпочитани места от световни блогъри и звезди за снимки и за разходки. Мястото е още по-известно и със името Арабското Санторини. 

Продължаваме вълшебното ни пътешествие към Музея на Ислямското Изкуство, където ще създадете спиращи дъха фото спомени към Доха. Черешката на тортата ще бъде и последната ни спирка, а именно най-новата перла в огърлицата от изкуствени острови The Pearl, наречена Al Giwan, в превод от Арабски език – най-скъпата и с високо качество естествена перла. Тук ще се отдадете на блясъка във всичките му форми, ще се разходим из кристалната улица и ще се докоснете до изяществото на всеки един елемент. Обещаваме ви незбравимо преживяване в една неповторима атмосфера.

Цена на човек: 88 EUR /173 лв. ***Минимум туристи за провеждане на тура – 10
· Нощувка.
23.03.2027: Закуска. Свободно време и възможност за допълнителни екскурзии.
Допълнителен тур 2: 
09:30 – 13:30 ч. ПОСЕЩЕНИЕ НА ЗООЛОГИЧЕСКАТА ГРАДИНА И ЕДИН ОТ ПЪРВИТЕ И НАЙ-ГОЛЕМИ ЗЕЛЕНИ ПАРКОВЕ В КАТАР – АЛ КХОР.

Днес ви предлагаме една релаксираща разходка до един от най-първите и най-големи зелени паркове в Катар, където истински ще се заредите сред зелени алеи с повече от 300 животни. Ще посетим и Панда Парк, където ще се забавлявате с едни от най-спокойните животни на планетата, а именно пандите. Преди обаче да стигнем до това пълно с живот място ще спрем за фото пауза до стадиона Ал Бейт, който беше част от Световното Първенство по Футбол 2022 г. и със сигурност ще ви изненада и впечатли с изключително нетипичната си визия.
Цена на човек: 96 EUR /188 лв. ***Минимум туристи за провеждане на тура – 10
Допълнителен тур 3: „ПУСТИННАТА РОЗА НА КАТАР И СУПЕРСИТИ ЛУСЕЙЛ” – Турът ни ще започне в 15:30 ч. като ще се отправим към Националния Музей на Катар, който е всъщност гигантската Пустинна Роза на Катар. Изключителната архитектура на музея привлича и местни и туристи със същата сила от 2018 г. когато бе открит официално. Експозициите са модерни, интерактивни и в същото време с много автентични артефакти. Неусетно минава времето в 12-те тематични зали, като остава трайна следа за дълго у всеки поситител.
След като това вълнуващо пътешествие в живота на катарския народ от бедунски племена до съвремнна супер модерна държава ще се отправим към най-новата гордост на Катар – Super Smart City Lusail. Ултра модерен град, с изключителни архитектурни шедьоври и домакин на Официалната церемония по откриването на Световното Първенство по Футбол 2022 г., която остави без дъх цял свят. Ще спрем до изумителните и превърнали се в най-актуалната емблема на Катар – Katara Towers, ще се насладите на величествената гледка на сградата, ще имате възможност да наблюдавате залеза от най-популярната в последните месеци крайбрежна зона на „най-умния град” Лусейл.
Това прекрасно преживяване ще приключи в  19:30 ч. и трансфер до хотела.

Цена на човек: 90 EUR/177 лв. ***Минимум туристи за провеждане на тура – 10
· Нощувка.
24.03.2027 г.: Закуска. Свободно време и възможност за допълнителни екскурзии.
Допълнителен тур 4 „СКРИТИТЕ СЪКРОВИЩА НА ДОХА“ – истински празник на културата, изкуството, спорта и прекрасна архитектура. Ще се насладим на гениално произведение показващо във впечатляващ мащаб „Чудното пътеществие”, фото стоп на Диамантения стадион, посещение на футуристичната и вероятно с най-нестандартна архитектура джамия „ Education city” и ще приключим с посещение на един от най-атрактивните МОЛ-ове в Доха Villagio Mall.

09:30 ч., тръгване от хотела с климатизиран транспорт и гид, с осигурена вода за туристите. По пътя ни ще минем през зашеметяващото произведение на изуството “The Miraculous Journey” на Деймиън Хирт разположено пред Медицинският център Сидра, показващ пътешествието на човека от утробата до първата глътка живот.

Продължаваме към Джамията “Education city”, изумителна архитектура, символизираща хармонията между исляма и модерния свят.

Пътешествието ни ще продължи с фото стоп един от най-внушителните стадиони от Мондеал ‘2022 домакин на едни от най-запомнящите се футболни мачове, т.нар. Диамантен стадион.

Турът ни ще приключи във Villagio Mall едно от любимите места за шопинг и даже за разходки. Уникалната му атмосфера ви пренася в един прекрасен мечтан град с венециански канали с гондоли, с винаги слънчево небе и кокетни романтични къщи.
Турът приключва в 13:00 ч. когато туристите се трансферират до хотела, тези които желаят да останат за по-дълго в мола е необходимо да предупредят гида и да се придвижат с такси на собствени разноски (таксито от Villagio Mall до хотел Dusit струва около 20 лв/40 Катарски реала).
Цена на човек: 95 EUR/ 186 лв. *** Минимум туристи за провеждане на тура – 10
· Нощувка.
25.03.2027 г.: Закуска. Свободно време и възможност за допълнителни екскурзии.
Допълнителен тур 5: ШЕМЕТНО ДЖИП САФАРИ - В 09:30 ч. бъдете готови да ви отведем  на едно пътешествие с много адреналин, но крайната ни точка ще бъде онова уникално място за Катарската пустиня - там където пустинята целува морето

Насладете се на екстремно шофиране в пустинята и покорете извисяващите се дюни. Ще имате възможността да наблюдавате и да се докоснете до един природен феномен, който се среща на само още 2 места в света, далеч от арабския свят, а именно естествената граница на пясъчните дюни на катарската пустиня с Арабско море. Има още един природен феномен в пустинята, който е толкова мистичен, че привлича много търсачи на необичайни приключения, а именно „Въздишките на пустинята“, звуците, които се чуват наподобяват на стенания на жена, която сякаш търси помощ, реално се дължи на специфична комбинация между температурата на въздуха и преноса на определни въздушни маси и е невъзможно да бъде точно прогнозирано.
Стартиране в 09:30 ч. с тръгване от хотела и отправяне към пустинята. Ще изпитаме тръпката от препускането нагоре по високите пясъчни дюни и ще спираме на чудни места – идеални за запечатване на необикновени пейзажи. Ще продължим препускането през пустинята, докато не стигнем там където пустинята среща морето.

Ще направим кратка спирка в пустинен лагер, където ще ви посрещнат с разхладителни напитки, ще се порадвате на малката ферма за орикси, както можете да пояздите камили в една приказно красива природа с море и безкрайни пясъци. С пълна кошница забавни и незабравими емоции ще отпътуваме към хотела ни в Доха. Прибиране в хотела в 13:30 ч. 

Цена на човек:  69 EUR/ 135 лв. ***Минимум туристи за провеждане на тура – 10
· 22:10 ч.– Напускане на хотела. Трансфер до Летище Доха.

26.03.2027 г.: 

· 01:45 ч на26.03.2027 – Полет Доха – Истанбул, Истанбул – София с отпътуване от Истанбул в 08:30 ч. и кацане в София в 08:50 ч.
	ПАКЕТНИ ЦЕНИ НА ЧОВЕК В EUR/ЛВ.

	На човек в Дв. Стая
	€   1 589
	3 108 лв.

	3-ти  възрастен на доп. легло
	€   1 419
	2 775 лв.

	Дете 6 до 11.99 г. на доп. легло
	€   1 339
	2 619 лв.

	Дете до 5.99 г. без доп. легло
	€   1 107
	2 165 лв.

	Единична стая
	€   1 959
	3 831 лв.


!!! Всички екскурзии по програмата се изпълняват на български език, с комфортни транспортни средства и опитни шофьори, по време на всяка екскурзия има осигурена вода за туристите.
ПАКЕТНИТЕ ЦЕНИ ВКЛЮЧВАТ:
· Двупосочен самолетен билет с Turkish Airlines: - София – Истанбул - Доха – Истанбул -  София, с включен 25 кг./чекиран багаж, 8 кг./ръчен багаж и кетъринг по време на полетите.

· 2  нощувки с настаняване в Al Samriya 5*, в район Шахания, с включени 2 закуски и 2 вечери.
· 4 нощувки с включени 4 закуски в Embassy Suites by Hilton Doha 4* в гр. Доха.
· Всички трансфери описани по програмата.
· Посещение на имението и музея на Шейх Фейсал с включено ексклузивно посещение на колекцията от автомобили.
· Обзорен тур на Доха.
· Водач с групата от тръгването от България и по време на целия престой.

· Медицинска застраховка за пътуване в чужбина с покритие 10 000 EUR, за лица до 65 г. възраст. Застраховката за лица над 65 г. възраст се изчислява допълнително и се доплаща разликата от стандартната тарифа.
Пакетните цени НЕ включват:
· Лични разходи

· Бакшиши

· Допълнителни екскурзии

· Застраховка „Отмяна на пътуване“

· И други разходи извън описаните в „Цената включва“

УСЛОВИЯ ПО ОФЕРТАТА:
Резервации и анулации:
1. За резервация се изискват паспортни данни на туриста: имена изписани на латиница по задграничен паспорт, номер паспорт, ЕГН, валидност на паспорта.

*** В случай, че предстои подмяна и подаване на документи за задграничен паспорт се предоставят първночално данни от лична карта.

1. Цените на пакетите и екскурзиите са в Евро и еквивалента в Лева.
2. При резервация се заплащат 30 % от пакетната цена до 72 часа след потвърждение, при минимум 30 дни преди датата на отпътуване, окончателното разплащане на останалите 70% от пакетната цена се заплащат 30 дни преди отпътуване. В случай, че остават по-малко от 30 дни преди датата на отпътуване се заплащат 100% от пакетната цена. 
3. Анулации:
3.1. Безплатни анулации се прилагат до 65 дни преди датата на отпътуване, като се прилага анулационна такса по 25 Евро/ на турист.
3.2.  Анулации направени от 64 до 31 дни преди датата на отпътуване се прилага анулационна такса от 30% от пакетната цена. 
3.3. Анулации направени 30 или по-малко дни до датата на отпътуването се таксуват с анулационна такса от 100% от пакетната цена.
4. Туроператора си запазва правото да актуализира пакетните цени в случай, че настъпи промяна повече от 5% в цените на включените услуги.

5. Екскурзиите включени и предложени, като допълнителни в програмата, могат да претърпят промяна в реда и деня на изпълнение.

Изисквания за пътуване в Катар: Задграничен паспорт с валидност минимум 6 месеца, след датата на напускане на Катар. Няма визи за български граждани.
